钦定古今图书集成/明伦汇编/氏族典/第487卷 > 《廖用贤尚友录》 > 谢季成
## 钦定古今图书集成/明伦汇编/氏族典/第487卷 > 《廖用贤尚友录》 > 谢季成

按《万姓统谱》：季成字子立，晋江人。父微，职方郎中。季
成以荫陞大理寺评事、卫尉丞。熙宁中，累迁内藏库
使，知宜、廉、融、邕四州，广西钤辖。峒蛮侵叛，悉讨平之。
合浦筑城浚隍，备御之具为一路最。邕筦外寨戍兵，
岁物故常千馀，季成请以峒丁代戍，而教之不失备，
且可救死亡，民以为便。元祐中，卒于官。邕人庙祀之，
号“清戎将军。”